Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: a 173/2003. (X. 28.) Korm. rendelethez
Paragraph Index: 323

10. Szabadtéri sportlétesítmény (sportpálya) áll a vendégek rendelkezésére. II. A gyermek- és ifjúsági tábor minõsítési követelményei Gyermek- és ifjúsági tábor az a nem üzleti célú közösségi, szabadidõs szálláshely, amely legalább 30 férõhellyel rendelkezik, éves forgalmának legalább 80%-ában a 6—26 éves korosztályú fiatalok és kísérõik számára kifejezetten e célra kialakított vagy átalakított létesítményben szervezett vagy nem szervezett formában, legalább négy éjszakára kiterjedõen szállást és ehhez kapcsolódó ellátást, valamint szabadidõs szolgáltatást nyújt és legalább a „B” kategóriájú gyermek- és ifjúsági tábor minõsítési követelményeinek eleget tesz. Gyermek- és ifjúsági tábor az is, amely a szállást a tábor területén telepített sátortáborban, illetve az ellátást a szálláshely környezetében biztosítja. „B” kategóriájú gyermek- és ifjúsági tábor A „B” kategóriájú gyermek- és ifjúsági tábor legalább a következõ szolgáltatásokat nyújtja:

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes